అన్వర్ సాదత్

ముహమ్మద్ అన్వర్ ఎల్-సాదత్ (1918 డిసెంబరు 25 - 1981 అక్టోబరు 6) ఈజిప్టు రాజకీయ నాయకుడు, సైనిక అధికారి. ఆయన 1970 అక్టోబరు 15 నుండి 1981 అక్టోబరు 6న ఛాందసవాద సైనిక అధికారులచే హత్య చేయబడే వరకు ఈజిప్టు మూడవ అధ్యక్షుడిగా పనిచేశాడు. 1952లో జరిగిన ఈజిప్టు విప్లవంలో కింగ్ ఫరూక్‌ను తొలగించిన ఫ్రీ ఆఫీసర్స్‌లో ఆయన సీనియర్ సభ్యుడు. ప్రెసిడెంట్ గమల్ అబ్దేల్ నాసర్‌కి ఆయన అత్యంత సన్నిహితుడే కాక రెండుసార్లు ఉపాధ్యక్షుడిగా పనిచేశాడు. అంతేకాకుండా, 1970లో ఆయన అధ్యక్షుడిగా విజయం సాధించాడు. 1978లో, ఆయన, ఇజ్రాయెల్ ప్రధాన మంత్రి మెనాచెమ్ బెగిన్ యునైటెడ్ స్టేట్స్ ప్రెసిడెంట్ జిమ్మీ కార్టర్‌తో కలిసి శాంతి ఒప్పందంపై సంతకం చేశారు, దీనికిగాను వారిని నోబెల్ శాంతి బహుమతితో సత్కరించబడ్డారు.

అధ్యక్షుడిగా పదకొండు సంవత్సరాలు చేసిన ఆయన ఈజిప్ట్ పథాన్ని మార్చాడు. బహుళ పార్టీ వ్యవస్థను తిరిగి స్థాపించాడు. ఇన్ఫితా ఆర్థిక విధానాన్ని ప్రారంభించాడు. అధ్యక్షుడిగా, అతను 1967 ఆరు రోజుల యుద్ధం నుండి ఇజ్రాయెల్ ఆక్రమించిన ఈజిప్ట్ యొక్క సినాయ్ ద్వీపకల్పాన్ని తిరిగి పొందడానికి 1973 యోమ్ కిప్పూర్ యుద్ధంలో ఈజిప్ట్‌కు నాయకత్వం వహించాడు, 1967 ఆరు రోజుల యుద్ధంలో ఇజ్రాయెల్ ఆక్రమించిన ఈజిప్ట్ కు చెందిన సినాయ్ ద్వీపకల్పాన్ని తిరిగి స్వాధీనం చేసుకునేందుకు 1973 యోమ్ కిప్పూర్ యుద్ధంలో ఆయన అధ్యక్షుడిగా ఈజిప్టుకు నాయకత్వం వహించాడు. ఇది ఆయన్ని ఈజిప్ట్‌లో హీరోగా నిలిపింది. ఆయన ఇజ్రాయెల్‌తో చర్చలు జరిపి, ఈజిప్ట్-ఇజ్రాయెల్ శాంతి ఒప్పందాన్ని కుదిర్చాడు. దీంతో ఆయనకు మెనాచెమ్ నోబెల్ శాంతి బహుమతి వరించింది. అన్వర్ సాదత్ మొదటి ముస్లిం నోబెల్ గ్రహీతగా నిలిచాడు.

మరోపక్క, సినాయ్ ఈజిప్ట్‌కు తిరిగి రావడం ఈజిప్షియన్లలో అనుకూలమైనదే అయినప్పటికీ, ఆ దేశంలో ముస్లిం బ్రదర్‌హుడ్, వామపక్షాలు దీనిని తిరస్కరించాయి, పాలస్తీనా రాజ్యాన్ని నిర్ధారించే ప్రయత్నాలను ఆయన విరమించుకున్నాడని భావించారు. సుడాన్ మినహా, అరబ్ దేశాలు, పాలస్తీనా లిబరేషన్ ఆర్గనైజేషన్ (PLO) అరబ్ దేశాలతో ముందస్తు సంప్రదింపులు లేకుండా ఇజ్రాయెల్‌తో ప్రత్యేక శాంతిని నెలకొల్పడానికి ఆయన చేసిన ప్రయత్నాలను తీవ్రంగా వ్యతిరేకించాయి. పాలస్తీనా సమస్యపై వారితో రాజీపడేందుకు ఆయన నిరాకరించిన కారణంగా 1979 నుండి 1989 వరకు అరబ్ లీగ్ నుండి ఈజిప్ట్ సస్పెండ్ కు గురయ్యాడు.

1981 అక్టోబరు 6న, కైరోలో జరిగిన కవాతు సందర్భంగా ఖలీద్ ఇస్లాంబౌలీ నేతృత్వంలోని తీవ్రవాదులు ఆటోమేటిక్ రైఫిల్స్‌తో ఆయనపై కాల్పులు జరిపి హతమార్చారు. ఈ హత్యకు దారితీసిన ప్రాథమిక అంశాలలో శాంతి ఒప్పందం కూడా ఒకటి.

 మూలాలు 
వర్గం:1918 జననాలు
వర్గం:1981 మరణాలు
వర్గం:ఈజిప్టు అధ్యక్షులు
వర్గం:ఈజిప్టు ప్రధాన మంత్రులు
వర్గం:అరబ్ సోషలిస్ట్ యూనియన్ (ఈజిప్ట్) రాజకీయ నాయకులు
వర్గం:ఈజిప్షియన్ మిలిటరీ అకాడమీ పూర్వ విద్యార్థులు
వర్గం:ఈజిప్టు జాతీయవాదులు
వర్గం:ఈజిప్షియన్ నోబెల్ గ్రహీతలు
వర్గం:ఈజిప్షియన్ సైనిక సిబ్బంది
వర్గం:ఈజిప్టు సున్నీ ముస్లింలు
వర్గం:ఈజిప్టు తీవ్రవాద బాధితులు
వర్గం:నేషనల్ డెమోక్రటిక్ పార్టీ (ఈజిప్ట్) రాజకీయ నాయకులు
వర్గం:నోబెల్ శాంతి బహుమతి గ్రహీతలు
వర్గం:ఈజిప్టులో హత్య చేయబడిన వ్యక్తులు
వర్గం: ప్రెసిడెన్షియల్ మెడల్ ఆఫ్ ఫ్రీడం గ్రహీతలు
వర్గం:ఈజిప్ట్ పార్లమెంట్ స్పీకర్స్
వర్గం:సిరియా పీపుల్స్ అసెంబ్లీ స్పీకర్స్
వర్గం:ఈజిప్టులో తీవ్రవాద మరణాలు
వర్గం:టైమ్ పర్సన్ ఆఫ్ ది ఇయర్
వర్గం:ఈజిప్ట్ ఉపాధ్యక్షులు
వర్గం:ఈజిప్టులో 1981 హత్యలు
వర్గం:హోనరరీ గ్రాండ్ కమాండర్స్ ఆఫ్ ది ఆర్డర్ ఆఫ్ ది డిఫెండర్ ఆఫ్ ది రియల్
వర్గం:ఈజిప్టు సామాజిక ప్రజాస్వామ్యవాదులు
వర్గం:ఆఫ్రికాలో హత్యకు గురైన దేశాధినేతలు
వర్గం:1980లలో హత్యకు గురైన రాజకీయ నాయకులు
వర్గం:ఆఫ్రికాలో హత్యకు గురైన అధ్యక్షులు